પાકિસ્તાન, બાંગ્લાદેશ અને આફઘાનિસ્તાનના બિનમુસ્લિમ લઘુમતી હિન્દુ, જૈન, બૌદ્ધ, પારસી તથા ખ્રિસ્તી શરણાર્થીઓને નાગરિકતા આપવા સુધારા ધારો સંસદમાં પસાર કરાયો છે અને તેને રાષ્ટ્રપતિ દ્વારા મંજૂરી પણ મળી ગઈ છે, પરંતુ આ ધારો દેશની બિનસાંપ્રદાયિકતાને નુકસાન પહોંચાડવા સાથે મુસ્લિમ સમુદાયને નિશાન બનાવતો હોવાના આક્ષેપ સાથે દેશભરમાં વિરોધ પ્રદર્શન થઈ રહ્યા છે અને આ પ્રદર્શન દરમિયાન હિંસક ઘટનાઓ પણ બની છે.